CELEX: 32020R0211
Language: bg
Date: 2020-02-17 00:00:00
Title: Регламент за изпълнение (ЕС) 2020/211 на Съвета от 17 февруари 2020 година за прилагане на Регламент (ЕС) № 36/2012 относно ограничителни мерки с оглед на положението в Сирия

17.2.2020   
               
               
                  BG
               
               
                  Официален вестник на Европейския съюз
               
               
                  LI 43/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/211 НА СЪВЕТА
         от 17 февруари 2020 година
         за прилагане на Регламент (ЕС) № 36/2012 относно ограничителни мерки с оглед на положението в Сирия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) № 442/2011 (1), и по-специално член 32, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 18 януари 2012 г. Съветът прие Регламент (ЕС) № 36/2012.
                  
               
                     (2)
                  
                  
                     Предвид фактът, че видни бизнесмени реализират големи печалби чрез своите връзки с режима на Асад и по този начин помагат за финансирането на този режим, включително чрез съвместни предприятия, учредени от някои видни бизнесмени и образувания с дружества, подкрепяни от държавата, за застрояване на отчуждена земя, тези бизнесмени и образувания подкрепят режима на Асад и се облагодетелстват от него, включително чрез ползването на отчужденото имущество.
                  
               
                     (3)
                  
                  
                     Освен това отчуждаването на земя от режима на Асад на лица, прогонени поради конфликта в Сирия, не им позволява да се завърнат по домовете си.
                  
               
                     (4)
                  
                  
                     Осем физически лица и две образувания следва да бъдат добавени към списъка на физическите и юридическите лица, образуванията или органите, подлежащи на ограничителни мерки, поместен в приложение II към Регламент (ЕС) № 36/2012.
                  
               
                     (5)
                  
                  
                     Поради това Регламент (ЕС) № 36/2012 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение II към Регламент (ЕС) № 36/2012 се изменя съгласно приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 17 февруари 2020 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 16, 19.1.2012 г., стр. 1.
      
      
         
            ПРИЛОЖЕНИЕ
            
               1.   
               Следните лица се добавят в списъка, съдържащ се в раздел А (Лица) от приложение II към Регламент (ЕС) № 36/2012:
               
                            
                        
                        
                           Име
                        
                        
                           Идентификационни данни
                        
                        
                           Основания
                        
                        
                           Дата на включване в списъка
                        
                     
                           „288.
                        
                        
                           Yasser Aziz ABBAS
                           (изв. още като (Yasser, Yaser, Yasr; Aziz, Aziz; Abbas, Abas; ياسر عزيز عباس)
                        
                        
                           Пол: мъжки
                           Дата на раждане: 22.8.1978 г.
                           Гражданство: сирийско
                           Роднини/бизнес партньори/образувания или партньори/връзки: Bajaa Trading Services LLC, Qudrah Trading, Tafawoq Tourism Projects Company, Top Business, Yang King, Al-Aziz Group.
                        
                        
                           Виден бизнесмен, извършващ дейност в Сирия. Подкрепя и/или се облагодетелства от режима чрез търговски сделки, включително контрабанда на гориво и трансфер на оръжия. Yasser Aziz Abbas извлича печалба от улесняването на вноса на петрол от името на сирийския режим и използва връзките си с режима за достъп до преференциални сделки и третиране.
                        
                        
                           17.2.2020 г.
                        
                     
                           289.
                        
                        
                           Mahir BurhanEddine AL-IMAM
                           (изв. още катоماهر برهان الدين الإمام)
                        
                        
                           Пол: мъжки
                           Гражданство: сирийско
                           Позиция: Главен управител на Telsa Group/TelsaTelecom;
                           Роднини/бизнес партньори/образувания или партньори/връзки: TelsaGroup/TelsaTelecom; Tazamon Contracting LLC; Castro LLC
                        
                        
                           Виден бизнесмен, извършващ дейност в Сирия, с бизнес интереси в сферите на туризма, телекомуникациите и недвижимите имоти. Като главен управител на подкрепяните от режима Telsa Communication Group и Castro LLC и чрез другите си бизнес интереси Mahir BurhanEddine Al-Imam се облагодетелства от режима и подкрепя неговата политика за финансиране и лобиране, както и политиката в областта на строителството.
                        
                        
                           17.2.2020 г.
                        
                     
                           290.
                        
                        
                           Waseem AL-KATTAN
                           (изв. още като Waseem, Wasseem, Wassim, Wasim; Anouar; Al-Kattan, Al-Katan, Al-Qattan, Al-Qatan; وسيم قطان, وسيم أنوار القطان)
                        
                        
                           Пол: мъжки
                           Дата на раждане: 4.3.1976 г.
                           Гражданство: сирийско
                           Позиция: Председател на търговската палата на провинция Дамаск
                           Роднини/бизнес партньори/образувания или партньори/връзки:
                           Larosa Furniture/Furnishing; Jasmine Fields Company Ltd.; Muruj Cham (Murooj al-Cham) Investment and Tourism Group; Adam and Investment LLC; Universal Market Company LLC; Ковчежник на Федерацията на търговските камари на Сирия
                        
                        
                           Виден бизнесмен, извършващ дейност в Сирия, който се облагодетелства от режима и го подкрепя. Собственик на множество предприятия и холдингови дружества с интереси и дейност в различни икономически сектори като недвижими имоти, луксозна хотелска индустрия и търговски центрове. Wassim Al-Kattan се превърна бързо във водещ бизнесмен чрез налагане на данъци върху стоки, внесени контрабандно в намиращата се под обсада Източна Гута, и понастоящем участва в агресивни форми на клиентелизъм, които облагодетелстват режима. Wassim Al-Kattan се облагодетелства финансово от преференциален достъп до публични търгове, както и от лицензи и договори, възложени от правителствени агенции в резултат на тесните му връзки с режима.
                        
                        
                           17.2.2020 г.
                        
                     
                           291.
                        
                        
                           Amer FOZ
                           (изв. още като عامر فوز)
                        
                        
                           Пол: мъжки
                           Дата на раждане: 11.3.1976 г.
                           Гражданство: сирийско
                           Паспорт № 06010274747
                           Позиция: Главен управител на ASM International General Trading, LLC (ASM International Trading)
                           Роднини/бизнес партньори/образувания или партньори/връзки: Посоченото в списъка на ЕС лице Samer Foz; Посоченото в списъка на ЕС Aman Holding (Aman Damascus Joint Stock Company); ASM International General Trading LLC (ASM International Trading)
                        
                        
                           Виден бизнесмен с лични и семейни бизнес интереси и дейности в множество сектори на сирийската икономика, включително чрез Aman Holding (предишно наименование Aman Group). Чрез Aman Holding се облагодетелства финансово от достъпа до търговски възможности и подкрепя режима на Асад, включително чрез участието в подкрепяното от режима изграждане на Marota City. От 2012 г. е главен управител и на ASM International Trading LLC.
                           Свързан е и с брат си Samer Foz, който е посочен в списъка на ЕС от януари 2019 г. насам като виден бизнесмен, извършващ дейност в Сирия и подкрепящ режима или облагодетелстващ се от него.
                        
                        
                           17.2.2020 г.
                        
                     
                           292.
                        
                        
                           Saqr RUSTOM
                           (изв. още като (Saqr, Saqer; As'ad, Asaad, Asad; Al-Rustom, Al-Rostom; صقر رستم, صقر أسعد الرستم)
                        
                        
                           Пол: мъжки
                           Гражданство: сирийско
                           Позиция: Ръководител на силите за национална отбрана в Хомс
                           Роднини/бизнес партньори/образувания или партньори/връзки: Damas Real Estate Development and Investment LLC
                        
                        
                           Ръководител на местния клон на силите за национална отбрана в Хомс (милиция на режима Shabiha), и в тази позиция, отговорен за нейното участие в бруталните репресии срещу цивилното население в Сирия. Чрез своята милиция Saqr Rustom носи отговорност за многобройни схеми за забогатяване от военните действия и следователно се облагодетелства от сирийския режим и го подкрепя. Свързан е с посоченото лице Bassam Hassan, негов чичо, с когото учредява Damas Real Estate Development and Investment LLC с цел инвестиране в проекти за недвижими имоти.
                        
                        
                           17.2.2020 г.
                        
                     
                           293.
                        
                        
                           Abdelkader SABRA
                           (изв. още като Abdelkader, Abd el Kader, Abd al Kader, Abdul Kader Abd al Qadr, Abdul Qadr; Sabra, Sabrah; عبد القادر صبرا; عبد القادر صبره)
                        
                        
                           Пол: мъжки
                           Дата на раждане: 14.9.1955 г.
                           Гражданство: сирийско; ливанско
                           Позиция: Собственик на Sabra Maritime Agency; ръководител на сирийско-турския Съвет по предприемачество и основател на дружеството „Phenicia Tourism Company“; Председател на Камарата за морско корабоплаване на Сирия
                           Роднини/бизнес партньори/образувания или партньори/връзки:
                           Phoenicia Tourism Company (شركة فينيقيا للسياحة); Sabra Maritime Agency (كالة صبره البحرية).
                        
                        
                           Виден бизнесмен, извършващ дейност в Сирия, с множество икономически интереси, по-специално в секторите на корабоплаването и туризма. Като водещ магнат в областта на корабоплаването и близък бизнес съдружник на Rami Makhlouf (поддръжник на режима и братовчед на Башар ал-Асад), Abdelkader Sabra предоставя финансова и икономическа подкрепа за сирийския режим, включително чрез офшорни мрежи. Освен това Abdelkader Sabra се облагодетелства от връзките си с режима, което му позволи да разшири дейността си в сектора на недвижимите имоти. Наред с това участва в дейности по изпиране на пари и търговска дейност в подкрепа на сирийския режим и неговите сътрудници.
                        
                        
                           17.2.2020 г.
                        
                     
                           294.
                        
                        
                           Khodr Ali TAHER
                           (изв. още като خضر علي طاهطاه)
                        
                        
                           Пол: мъжки
                           Дата на раждане: 1976 г.
                           Гражданство: сирийско
                           Позиция: Директор и собственик на Ella Tours; Учредител на Castle Security and Protection и Jasmine Contracting Company; Председател и учредител на Syrian Hotel Management Company; Управител и собственик на Ematel
                           Роднини/бизнес партньори/образувания или партньори/връзки:
                           Citadel for Protection, Guard and Security Services (Castle Security and protection); Ematel LLC (Ematel Communications); Syrian Hotel Management Company; Jasmine Contracting Company
                        
                        
                           Виден бизнесмен, извършващ дейност в различни сектори на сирийската икономика, включително частна охрана, търговия на дребно с мобилни телефони, управление на хотели, рекламни услуги и вътрешни парични преводи.
                           Подкрепя режима и се облагодетелства от него посредством сътрудничество в неговите стопански дейности и участие в дейности за контрабанда и спекулиране. Khodr Ali Taher притежава няколко дружества и съфинансира други. Неговото участие в деловите отношения с режима включва участие в съвместно предприятие със Syrian Transport and Tourism Company, в което Министерството на туризма притежава дял от две трети.
                        
                        
                           17.2.2020 г.
                        
                     
                           295.
                        
                        
                           Adel Anwar AL-OLABI
                           (изв. още като Adel Anouar el-Oulabi, Adil Anwar al-Olabi; عادل أنور العلبي)
                        
                        
                           Пол: мъжки
                           Дата на раждане: 1976 г.
                           Гражданство: сирийско
                           Позиция: Заместник-председател на Damascus Cham Holding Company (DCHC); Губернатор на Дамаск
                        
                        
                           Виден бизнесмен, който се облагодетелства от режима и го подкрепя. Заместник-председател на Damascus Cham Holding Company (DCHC), инвестиционния клон на провинция Дамаск за управление на имотите на провинция Дамаск и за изпълнение на проекта Marota City.
                           Освен това Adel Anwar Al-Olabi е губернатор на Дамаск, назначен от Башар ал-Асад през ноември 2018 г. Като губернатор на Дамаск и заместник-председател на DCHC той отговаря за усилията за прилагане на политиките на режима за присвояване и принудително отчуждаване в Дамаск (включително Указ № 66 и Закон № 10), по-специално чрез проекта Marota City.
                        
                        
                           17.2.2020 г.“
                        
                     
            
               2.   
               Следните образувания се добавят в списъка, съдържащ се в раздел Б (Образувания) от приложение II към Регламент (ЕС) № 36/2012:
               
                            
                        
                        
                           Име
                        
                        
                           Идентификационни данни
                        
                        
                           Основания
                        
                        
                           Дата на включване в списъка
                        
                     
                           „77.
                        
                        
                           Al Qatarji Company
                           (изв. още като Qatarji International Group; Al-Sham and Al-Darwish Company; Khatirji / Katarji / Katerji Group; مجموعة/شركة قاطرخي)
                        
                        
                           Категория субект: частно дружество;
                           Бизнес сектор: внос/износ; товарни превози; доставка на нефт и стоки
                           Име на директора/управление: Hussam AL-QATIRJI, CEO (лице, посочено в списъка на ЕС)
                           Действителен(ни) собственик(ци): Hussam AL-QATIRJI, Muhammad Baraa QATERJI (лице, посочено в списъка на ЕС)
                           Официален адрес: Mazzah, Damascus, Syria;
                           Роднини/бизнес партньори/образувания или партньори/връзки
                           Arvada/Arfada Petroleum Company JSC
                        
                        
                           Значимо дружество, извършващо дейност в множество сектори на сирийската икономика. Al Qatarji Company подкрепя сирийския режим и се облагодетелства от него като улеснява търговията с горива, оръжия и боеприпаси между режима и различните участници, включително ИДИЛ (Даиш) под претекст за внос и износ на храни, подкрепя милициите, участващи в боеве наред с режима и се възползва от връзките си с режима за разширяване на търговската си дейност Освен това, управителният съвет на Al Qatarji Company се оглавява от посочено в списъка лице Hossam Qatarji, член на Сирийското народно събрание.
                        
                        
                           17.2.2020 г.
                        
                     
                           78.
                        
                        
                           Damascus Cham Holding Company
                           (изв. още като (Damascus Cham Private Joint Stock Company; القابضة الشام دمشق)
                        
                        
                           Категория субект: Публично акционерно дружество, учредено по режима на частното право
                           Бизнес сектор: Недвижими имоти
                           Име на директора/управление:
                           Adel Anwar AL-OLABI, заместник-председател на съвета на директорите и управител на Дамаск (лице, посочено в списъка на ЕС)
                           Действителен(ни) собственик(ци): Провинция Дамаск
                           Роднини/бизнес партньори/образувания или партньори/връзки:
                           Mazen Tarazi (лице, посочено в списъка на ЕС);
                           Talas Group, притежавано от бизнесмена Anas Talas (лице, посочено в списъка на ЕС); Exceed Development and Investment Company, притежавана от частните инвеститори Hayan Mohammad Nazem Qaddour и Maen Rizk Allah Haykal (и двете лица са посочени в списъка на ЕС); Khaled Al-Zubaidi и Nader Qalei (лица, посочени в списъка на ЕС).
                        
                        
                           Damascus Cham Holding Company е учредена от режима като инвестиционен орган на провинция Дамаск за управление на имотите на провинция Дамаск и изпълнение на проекта Marota City – проект за луксозен недвижим имот, изграден върху конфискувана и отчуждена земя съгласно по-специално Указ № 66 и Закон № 10.
                           Като ръководи изпълнението на проекта Marota City, Damascus Cham Holding (чийто съвет на директорите се оглавява от губернатора на Дамаск) подкрепя сирийския режим и се облагодетелства от него, като същевременно осигурява облаги за бизнесмени, тясно свързани с режима, които сключват изгодни сделки с този субект чрез публично-частни партньорства.
                        
                        
                           17.2.2020 г.“